Wayde van Niekerk

| Wayde van Niekerk |
| --- | --- |
 Wayde van Niekerk Lontoon MM-kilpailuissa 2017.
Henkilötiedot
Syntynyt: 15. heinäkuuta 1992 (ikä 32) Kapkaupunki, Etelä-Afrikka
Yleisurheilija
Pituus:  183 cm
Paino:  73 kg
Laji:  pikajuoksu
Seura:  Athletics Free State
Valmentaja:  Anna "Ans" Botha
Ennätykset:  100 metriä: 9,94  200 metriä: 19,84  400 metriä: 43,03 ME
 Tietolaatikko päivitetty 9. elokuuta 2017 
Aiheesta muualla
waydevanniekerk.com
Timanttiliiga
  [ Muokkaa Wikidatassa ]   
| Mitalit> Maa:  Etelä-Afrikka.Miesten yleisurheilu. Olympialaiset  | Mitalit> Maa:  Etelä-Afrikka.Miesten yleisurheilu. Olympialaiset  | Mitalit> Maa:  Etelä-Afrikka.Miesten yleisurheilu. Olympialaiset  | Maa:  Etelä-Afrikka> Miesten yleisurheilu. |
| --- | --- | --- | --- |
|  Kultaa | Rio de Janeiro 2016 | 400 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 400 metriä |  |
|  Kultaa | Lontoo 2017 | 400 metriä |  |
|  Hopeaa | Lontoo 2017 | 200 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 400 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Durban 2016 | 200 metriä |  |
|  Kultaa | Durban 2016 | 4 × 100 metriä |  |
|  Hopeaa | Marrakech 2014 | 400 metriä |  |
| Universiadit  | Universiadit  | Universiadit  |  |
|  Pronssia | Kazan 2013 | 4 × 400 metriä |  |
Wayde van Niekerk (s. 15. heinäkuuta 1992 Kapkaupunki) on eteläafrikkalainen pikajuoksija ja 400 metrin juoksun maailmanmestari ja olympiavoittaja sekä nykyisen maailmanennätyksen haltija.
Kazanin universiadeissa 2013 van Niekerk saavutti pronssia pitkästä viestistä. Moskovan MM-kilpailuissa 2013 hän jäi 400 metrillä alkueriin. Vuonna 2014 van Niekerk saavutti 400 metrillä hopeaa Glasgow’n Kansainyhteisön kisoissa ja Afrikan-mestaruuskilpailuissa.
Pekingin MM-kisoissa 2015 van Niekerk voitti kultaa 400 metrillä ajalla 43,48. Paremmin olivat aiemmin juosseet vain Michael Johnson, Butch Reynolds ja Jeremy Wariner. Kyseisen juoksun 300 metrin väliaika 31,36 oli tuohon mennessä kaikkien aikojen nopein 400 metrin juoksussa.
Maaliskuussa 2016 van Niekerk juoksi 100 metriä aikaan 9,98 ja hänestä tuli ensimmäinen pikajuoksija, joka on 100 metrillä alittanut 10 sekuntia, 200 metrillä 20 sekuntia ja 400 metrillä 44 sekuntia.
Van Niekerk voitti Durbanissa 2016 Afrikan-mestaruuden 200 metrillä ajalla 20,02 ja 4 × 100 metrin viestissä. Rion olympialaisissa 2016 ulkoradalla juossut van Niekerk voitti kultaa 400 metrillä maailmanennätysajalla 43,03. Hän kukisti toiseksi sijoittuneen Kirani Jamesin 0,73 sekunnilla ja rikkoi Michael Johnsonin vuodelta 1999 olleen entisen maailmanennätyksen 0,15 sekunnilla.
28. kesäkuuta 2017 van Niekerk juoksi 300 metrin maailmanennätyksen 30,81 s alittaen Michael Johnsonin 17 vuotta vanhan ME-ajan neljällä sekunnin sadasosalla. Lontoon MM-kilpailuissa 2017 hän voitti kultaa 400 metrillä ajalla 43,98 ja sai hopeaa 200 metrillä ajalla 20,11. Vuodelle 2021 siirretyissä Tokion olympialaisissa hän karsiutui 400 metrin välierissä. Eugenen MM-kilpailuissa 2022 hän sijoittui samalla matkalla viidenneksi ja Budapestin MM-kilpailuissa 2023 seitsemänneksi.
Van Niekerkin valmentajana on toiminut vuodesta 2012 lähtien Anna Botha, joka on aikaisemmin valmentanut muun muassa Frankie Fredericksiä.